جمهورباشقانی رجب طیب اردوغان،
"۲۰۲۳ تورکیه‌سینده مطبوعات ۹۰.جی، ۸۰.جی و ۷۰.جی ایللره گؤره قات قات اؤزگوردور، سربستدیر" دئدی.
جمهورباشقانی اردوغان، آنادولو یایینچیلار درنگی طرفیندن  جمهورباشقانلیغی ساراییندا تشکیل ائدیله‌ن "۷.جی آنادولو مئدیا اؤدوللری" مراسیمینده ایشتیراک ائتدی.
اردوغان، تورکیه‌نین سون ۲۰ ایلده دموکراسی ایله یاناشی، مطبوعات اخلاق و حریتینده ده بیر سویه ایرلیله‌دیگینی ایفاده ائد‌رک، بئیه دئدی:
"اؤلکه‌میزین باسین یایین تاریخینی بیله‌ن و وجدانلا طرفسیز بیر محاسبه ائدن هر کس مطبوعاتیمیز بو گون داها موستقیل، داها چوغولچو، داها زنگین بیر یاپییا صاحیب اودوغونو قبول ائده‌جکدیر. دوغرودان دا ۲۰۲۳ تورکیه‌سینده مطبوعات ۹۰.جی، ۸۰.جی و ۷۰.جی ایللره گؤره قات قات اؤزگوردور، سربستدیر، خالقین گؤزون‌ده داها چوخ اعتبار قازانمیشدیر".
دانیشماسیندا سوسیال مئدیا پلتفورمو توییترین ایلان ماسک طرفین‌دن آلینماسین‌دان سونرا بیر قروپ ژورنالیستین آچیقلادیغی "توییتر فایللاری" باشلیقلی افشالارا دا توخونان جمهورباشقانی،
"گویا اؤزگورلوکدن و فردی محرمیتدن اصلا گذشته گئتمه‌یه‌ن بو سوسیال مئدیا پلتفورمونون کیمینله ایش گؤردوگو، پرده آرخاسین‌دا نه‌لر سرویس ائتدیگی، بگه‌نمه‌دیگی شخصلر و فیکیرلری نئجه سانسور ائتدیگی بیر بیر اۆزه چیخیر آنجاق بو قالماقاللار قارشیسین‌دا نه اولوسلارآراسی مئدیا قوروملاری نه ده اینسان حاقلاری قورولوشلاری هئچ بیر تپکی وئرمیر. هر دفعه آغیزلارینی آچان‌دا تورکیه‌نی سانسورچولوقلا اتهام ائد‌نلر، سانسورون ان پیسینی ائد‌نلر حاقین‌دا بیر کلمه ده دانیشمیرلار. میلیاردلارجا اینسانین ارتباط حاقینی غصب ائدنلر هئچ بیر شئی اولمامیش کیمی دموکراسی و اؤزگورلوکلردن دانیشماغا داوام ائدیر" تنقیدینی ائتدی.
